**УСТАВ**

**на**

**"Дебитум Инвест" АДСИЦ**

**Глава първа ОБЩИ ПОЛОЖЕНИЯ**

# Статут

Чл. 1. (1) (изм. с реш. на ОСА от 27.06.2023г.) "Дебитум Инвест" АДСИЦ (по–долу само “Дружеството”) е акционерно дружество със специална инвестиционна цел, което по реда и при условията на Закона за дружествата със специална инвестиционна цел и за дружествата за секюритизация (ЗДСИЦДС) осъществява дейност по инвестиране на паричните средства, набрани чрез издаване на ценни книжа, във вземания.

(изм. с реш. на ОСА от 27.06.2023г.) Дружеството е учредено на учредително събрание, без провеждане на подписка, по реда на чл. 163 от Търговския закон (ТЗ).

(изм. с реш. на ОСА от 27.06.2023г.) Дружеството, като акционерно дружество със специална инвестиционна цел има статут на публично дружество и за него се прилагат разпоредбите на глава осма от Закона за публичното предлагане на ценни книжа (ЗППЦК) и ЗДСИЦДС.

**Фирма**

Чл. 2. (1) Фирмата на Дружеството е "Дебитум Инвест" АДСИЦ.

(2) Фирмата на Дружеството се изписва и на латиница по следния начин: Debitum Invest.

**Седалище и адрес на управление**

Чл. 3. (изм. с реш. на ОСА от 30.06.2025г.) Седалището и адресът на управление на Дружеството са: Република България, гр. София 1113, район „Слатина“, бул. „Цариградско шосе“ № 101, бизнес сграда Актив – партер

**Предмет на дейност**

Чл. 4. (изм. с реш. на ОСА от 27.06.2023г.) Предметът на дейност на Дружеството е: инвестиране на паричните средства, набрани чрез издаване на ценни книжа, във вземания, покупко-продажба на вземания, както и извършване на други търговски дейности, пряко свързани с покупко-продажбата на вземания.

**Вид активи, в които Дружеството инвестира. Изисквания и ограничения към активите (изм. с реш. на ОСА от 27.06.2023г.)**

Чл. 5. (изм. с реш. на ОСА от 27.06.2023г.) Дружеството инвестира във вземания.

Чл.6. (1) Дружеството може да инвестира в обезпечени или необезпечени вземания, които отговорят едновременно на следните условия:

(а) възникнали са по силата на договор за заем (кредит) или в резултат на търговска сделка, удостоверени с писмен договор или друг документ, включително запис на заповед или менителница;

(б) длъжник по вземането са български физически или юридически лица, с по-малко от 50% държавно или общинско участие в капитала.

Вземанията, придобивани от дружеството, трябва да:

(а) са към местни лица;

(б) не са обект на принудително изпълнение.

(изм. с реш. на ОСА от 27.06.2023г.) Дружеството може да придобива всякакви нови вземания по ал. 2, при спазване на изискванията на закона.

Чл. 7. Дружеството не може да придобива вземания, които са предмет на правен спор.

**Инвестиционни цели**

Чл. 8. (1) Основната цел на инвестиционната дейност на Дружеството е насочена към нарастване пазарната цена на акциите на Дружеството и увеличаване размера на дивидентите, изплащани на акционерите, при запазване и увеличаване на стойността на собствения капитал.

Дружеството инвестира във вземания, осигуряващи доход под формата на лихви и погашения по главницата, получавани от длъжниците по придобитите вземания

Диверсификация на портфейла от вземания се постига посредством инвестиране в различни видове вземания, с цел намаляване на несистемния риск на инвестиционния портфейл.

**Срок**

Чл. 9. Дружеството не се ограничава със срок.

**Общи ограничения на дейността**

Чл. 10. (1) Дружеството не може:

(изм. с реш. на ОСА от 27.06.2023г.) да се преобразува в друг вид търговско дружество, освен в случаите по чл.16, т.4 от ЗДСИЦДС ;

(изм. с реш. на ОСА от 27.06.2023г.) да променя предмета си на дейност, освен в случаите по чл. 16, т.4 от ЗДСИЦДС;

да извършва други търговски сделки, освен ако са пряко свързани с дейността му;

да дава заеми или да обезпечава задължения на трети лица;

(изм. с реш. на ОСА от 27.06.2023г.) да получава заеми, освен:

а) като емитент на дългови ценни книжа, регистрирани за търговия на регулиран пазар на ценни книжа;

б) по банкови кредити с целево предназначение за придобиване и

въвеждане в експлоатация на активите по член 5 и чл. 6;

в) по банкови кредити в размер до 20 на сто от балансовата стойност на активите, които се използват за изплащане на лихви, ако кредитът е за срок не повече от 12 месеца.

(2) (изм. с реш. на ОСА от 27.06.2023г.) Дружеството може да инвестира свободните си средства само в:

1. ценни книжа, издадени или гарантирани от държава членка и в банкови депозити, в банкикоито имат право да извършват дейност на територията на държава членка. Свободните парични средства, набрани в резултат на дейността на Дружеството по набиране на средства чрез издаване на ценни книжа, могат да бъдат инвестирани съгласно реда посочен в предходното изречение, при спазване на изискванията н чл. 25, ал.7 от ЗДСИЦДС, като в този случай чл. 10, ал.5 не се прилага;

(изм. с реш. на ОСА от 27.06.2023г.) Дружеството може да инвестира до 10 на сто от активите си в трети лица по чл.27, ал.4 от ЗДСИЦДС.

Освен в случаите, посочени в ал. 2 и 3, Дружеството не може да инвестира в ценни книжа, търгувани на регулиран пазар, или да придобива дялови участия в други дружества.

(нова приета с реш. на ОСА от 27.06.2023г.) Общият размер на допустимите инвестиции на Дружеството по чл. 25, ал.1 и ал.5 от ЗДСИЦДС не може да надвишава 30 на сто от активите му.

**Глава втора**

**КАПИТАЛ Размер на капитала. Брой и вид акции**

Чл. 11. (1) Капиталът на Дружеството е 650 000 (шестстотин и петдесет хиляди) лева, разпределен на 650 000 (шестстотин и петдесет хиляди) броя обикновени безналични акции, с право на глас и с номинална стойност от 1 (един) лев всяка.

(2) Капиталът на Дружеството е внесен изцяло.

**Вноски**

Чл. 12. (изм. с реш. на ОСА от 27.06.2023г.) (1) Придобиването на акции на Дружествотопри увеличаване на неговия капитал, се извършва срещу заплащане на пълната им емисионна стойност. Акционерите на дружеството не могат да правят частични вноски.

(2) Вноските в капитала са само парични.

**Видове акции**

Чл. 13.(1) Дружеството издава само безналични акции, водени по регистрите на “Централен депозитар” АД.

(2) (изм. с реш. на ОСА от 27.06.2023г.) Дружеството може да издава два класа акции: обикновени акции и привилегировани акции, даващи права съгласно чл.14 и чл. 15 от устава. Ограничаването правата на отделни акционери от един клас не е допустимо.

**Обикновени акции**

Чл. 14. (1) Всяка обикновена акция дава право на глас в Общото събрание на акционерите, право на дивидент и на ликвидационен дял, съразмерно с номиналната й стойност.

(изм. с реш. на ОСА от 27.06.2023г.) Правото на глас в Общото събрание на акционерите се упражнява от лицата, вписани като такива с право на глас в централния регистър на ценни книжа 14 дни преди датата на общото събрание.

(3) (изм. с реш. на ОСА от 27.06.2023г.) Дружеството разпределя дивиденти по реда и при условията, предвидени в ЗДСИЦДС, Закона за публичното предлагане на ценни книжа (ЗППЦК), Търговския закон и глава дванадесета от устава, по решение на Общото събрание. Дружеството може да изплаща междинен дивидент на базата на 6-месечен финансов отчет само ако са изпълнени условията на чл. 115в, ал.2 от ЗППЦК. Правото да получат дивидент имат лицата, вписани в централния регистър на ценни книжа като такива с право на дивидент на 14-ия ден след деня на общото събрание, на което е приет годишният, съответно 6-месечният финансов отчет и е взето решение за разпределение на печалбата

**Привилегировани акции**

Чл. 15.(1) (изм. с реш. на ОСА от 27.06.2023г.) Дружеството може да издава привилегировани акции, даващи право на гарантиран или допълнителен дивидент, на гарантиран ликвидационен дял, както и други допустими от закона привилегии.. Дружеството не може да издава привилегировани акции даващи право на повече от един глас или на допълнителен ликвидационен дял.

(изм. с реш. на ОСА от 27.06.2023г.) Привилегированата акция може да дава право на един глас в Общото събрание на акционерите или да бъде без право на глас.

(изм. с реш. на ОСА от 27.06.2023г.) Привилегированите акции се включват при определяне на номиналната стойност на капитала. Привилегированите акции без право на глас не могат да бъдат повече от 1/3 от общия брой акции на Дружеството.

(нова приета с реш. на ОСА от 27.06.2023г.) Правата, които дава емисия привилегировани акции на дружеството, включително размера на гарантирания дивидент или гарантирания ликвидационен дял, както и условията и реда за упражняване на привилегиите се определя с решението за увеличението на капитала чрез издаване на привилегировани акции, в съответствие със закона и този устав.

(нова приета с реш. на ОСА от 27.06.2023г.) Гарантираният дивидент за всяка година се заплаща при наличие на печалба за съответната година. Гарантираният дивидент се заплаща с предимство преди дивидента на останалите акции

(нова приета с реш. на ОСА от 27.06.2023г.) Правото на гарантиран ликвидационен дял е условно. То възниква и може да бъде упражнено само в случай, че и доколкото при ликвидацията на Дружеството след удовлетворяването на претенциите на кредиторите, е останало имущество за разпределяне на акционерите и до размера на това имущество.

(нова приета с реш. на ОСА от 27.06.2023г.) Когато поради липса на печалба или по други причини, дивидентът по привилегировани акции от даден клас за дадена година не бъде заплатен, той се изплаща при разпределянето на печалбата за следващата година заедно с дължимия за нея дивидент. Когато поради липса на печалба и за следващата година или по други причини, дивидентът за същия клас акции за двете поредни години не бъде изплатен в пълния размер, привилегированите акции без право на глас от този клас придобиват право на глас до изплащане на забавените дивиденти и се включват при определяне на кворума и мнозинствата за провеждане и вземане на решения на общото събрание на акционерите на Дружеството. Правата на акционерите се уреждат съгласно разпоредбата на чл. 182, ал.4 от ТЗ.

Чл. 16. (1) (изм. с реш. на ОСА от 27.06.2023г.) Дружеството има право да изкупува обратно собствени акции само по реда и при наличие на решение за отказ от лиценз по чл. 16, т. 4 от ЗДИЦДС и при изпълнение на условията на чл.18 от ЗДИЦДС.

(2) (отм. с реш. на ОСА от 27.06.2023г.)

Чл.17.(1) За вземане на решение за отпадане или ограничаване на привилегията по акциите по чл. 15 е необходимо съгласието на привилегированите акционери, които се свикват на отделно събрание. Ако акциите са издадени без право на глас, те придобиват право на глас с отпадане на привилегията.

(2) Събранието по ал. 1 е редовно, ако са представени най-малко 50 на сто от привилегированите акции. Решението се взема с мнозинство ¾ от представените акции. За свикването и провеждането на събранието на привилегированите акционери се прилагат съответно разпоредбите на чл. 32-35, 37 и 38 от този устав.

**Неделимост**

Чл. 18. (1) Акциите са неделими.

(2) (изм. приета с реш. на ОСА от 27.06.2023г.) Когато акцията принадлежи на няколко лица, те упражняват правата по нея заедно, като определят пълномощник. С оглед осъществяването на правата по акцията, пълномощникът следва да е упълномощен с изрично писмено пълномощно с нормативно установеното съдържание.

**Книга за акционерите**

Чл. 19. Книгата на акционерите на Дружеството се води от “Централен депозитар” АД.

**Прехвърляне на акции**

Чл. 20. Акциите на Дружеството се прехвърлят свободно, при спазване на изискванията на действащото законодателство за сделки с безналични ценни книжа. Този устав и други актове на Дружеството не могат да създават ограничения или условия относно прехвърляне на акциите.

**Глава трета**

**УВЕЛИЧАВАНЕ НА КАПИТАЛА**

**Начин на увеличаване**

Чл. 21. (1) Капиталът на Дружеството се увеличава чрез:

1.издаване на нови акции срещу парични вноски;

2. издаване на нови акции чрез превръщане на облигации, които са издадени като конвертируеми, в акции.

Капиталът на Дружеството не може да бъде увеличаван чрез увеличаване на номиналната стойност на вече издадените акции или чрез превръщане в акции на облигации, които не са издадени като конвертируеми.

(нова приета с реш. на ОСА от 27.06.2023г.) Капиталът на Дружеството не може да бъде увеличаван:

чрез капитализиране на печалбата по чл. 197 от ТЗ;

с непарични вноски по чл. 193 от ТЗ; както и

под условието акциите да бъдат закупени от определени лица съгласно чл. 195 от ТЗ, при нарушаване на предимственото право на акционерите по чл. 23 от устава.

Чл. 22. (1) Увеличаването на капитала се извършва по решение на Общото събрание.

(2) (изм. с реш. на ОСА от 27.06.2023г.) Увеличаването на капитала на Дружеството се извършва по реда на глава шеста от ЗППЦК - с потвърден от Комисията за финансов надзор (КФН) проспект за публично предлагане на акции или без проспект - по реда и при условията предвидени в ЗППЦК и съгласно изискванията на ЗДСИЦДС.

**Предимства на акционерите**

Чл. 23. (1) При увеличаване на капитала, с изключение на случая по чл. 24 от устава, всеки акционер има право да придобие част от новите акции, съответстваща на дела му в капитала преди увеличението. Това право не може да бъде отнето или ограничено от органа, взимащ решение за увеличение на капитала, по реда на чл. 194, ал. 4 от ТЗ.

Правото по ал. 1 важи първо за акционерите от класа акции, с който се увеличава капитала. Останалите акционери упражняват предимственото си право след акционерите по предходното изречение.

(изм. с реш. на ОСА от 27.06.2023г.) Право да участват в увеличението на капитала на Дружеството имат лицата, придобили акции най-късно 5 работни дни след датата на публикуване на съобщението по чл. 89т, ал. 1 от ЗППЦК.

При увеличаване на капитала на Дружеството се издават права по смисъла на §1, т. 3 от Допълнителните разпоредби на ЗППЦК. Освен в случая по чл. 24 от устава, срещу всяка съществуваща акция се издава едно право. Съотношението между издадените права и една нова акция се определя в решението за увеличаване на капитала.

**Глава четвърта**

**ЗАДЪЛЖИТЕЛНО ПЪРВОНАЧАЛНО УВЕЛИЧАВАНЕ НА КАПИТАЛА**

Чл. 24. (изм. с реш. на ОСА от 27.06.2023г.) (1) Капиталът на Дружеството е увеличен от 500 000 лева на 650 000 лева. Капиталът на Дружеството е в размер на 650 000 лева, разпределен в 650 000 броя обикновени безналични акции, с право на глас, с номинална стойност в размер на 1 (един) лев всяка и с емисионна стойност в размер на 1 (един) лев всяка.

(отм. с реш. на ОСА от 27.06.2023г.) Чл. 25. (изм. с реш. на ОСА от 27.06.2023г.) (1) Задължителното първоначално увеличаване на капитала е извършено при издаване на лиценз на Дружеството от Комисията за финансов надзор и въз основа на потвърден от нея проспект.

(2) (изм. с реш. на ОСА от 27.06.2023г.) Проспектът на Дружеството е одобрен от КФН при подаване на заявление за издаване на лиценз, в 6 (шест) месечен срок от вписването на Дружеството в търговския регистър.

Чл. 26. (изм. с реш. на ОСА от 27.06.2023г.) Срещу всяка нова акция от увеличаване на капитала се издава 1 (едно) право по смисъла на §1, т. 3 от ДР на ЗППЦК. При първоначалното увеличаване акционерите нямат предимства за придобиване на новите акции. Разпоредбите на чл. 112, ал. 1 от ЗППЦК и чл. 194 от ТЗ не се прилагат.

**Глава пета**

**НАМАЛЯВАНЕ НА КАПИТАЛА**

Чл. 27. (1) Капиталът на Дружеството може да бъде намаляван чрез обезсилване на обратно изкупените акции при условията на действащото законодателство и този устав.

(2) Капиталът не може да се намалява:

чрез принудително обезсилване на акции;

чрез обратно изкупуване на обикновени акции по реда на чл. 111, ал. 5 от ЗППЦК.

**Глава шеста ОБЛИГАЦИИ**

Чл. 28. (1) (изм. с реш. на ОСА от 27.06.2023г.) Дружеството може да издава облигации по реда и при условията на раздел VІІ от глава четиринадесета на ТЗ или чрез публично предлагане по реда на глава шеста от ЗППЦК. Дружеството може да издава облигации, включително чрез публично предлагане на основание §4 от ДР на ЗДСИЦДС.

(изм. с реш. на ОСА от 27.06.2023г.) Дружеството може да издава само безналични облигации, за прехвърлянето на които не съществуват условия или ограничения. Облигационният заем може да бъде сключен и облигациите могат да бъдат издадени само след пълното заплащане на емисионната им стойност. След одобряването на проспект от Комисия за финансов надзор, облигациите се регистрират за търговия на регулиран пазар на ценни книжа.

Дружеството може да издава облигации, които могат да бъдат превръщани в акции /конвертируеми облигации/ при съответно приложение на правилата относно предимствата на акционерите по чл. 23 от устава.

Облигации се издават по решение на Общото събрание.

Въз основа на решението по ал. 4, дружеството изготвя предложение за записване на облигации по чл. 205, ал. 2 ТЗ или проспект за публично предлагане на облигации по глава шеста от ЗППЦК. Размерът на облигационния заем; броя, вида, стойността и условията за записване на облигациите; доходността; начина и срока за погасяване на задълженията по облигационния заем; условията, при които заемът се счита сключен и др. параметри на облигационния заем се определят в предложението или проспекта по предходното изречение.

Дружеството не може:

да променя условията, при които са записани издадените облигации;

да издава нови облигации с привилегирован режим на изплащане;

3.да издава нови конвертируеми облигации без съгласието на притежателите на конвертируеми облигации от предходни емисии;

4. да взема решения за погасяване на облигации, които не са издадени като конвертируеми, чрез превръщането им в акции.

Решение, прието в нарушение на забраните по ал. 6, е нищожно.

За прехвърлянето на облигациите, издадени от Дружеството, се прилагат разпоредбите на действащото законодателство относно сделки с безналични ценни книжа.

**Глава седма ОРГАНИ НА ДРУЖЕСТВОТО Органи на Дружеството**

Чл. 29. Дружеството има едностепенна система на управление. Органите на Дружеството са Общо събрание на акционерите и Съвет на директорите.

**Раздел І. Общо събрание на акционерите Състав на Общото събрание на акционерите**

Чл. 30. (1) Общото събрание включва всички акционери. Те участвуват в Общото събрание лично или чрез представител, упълномощен с изрично писмено пълномощно по чл. 116, ал. 1 от ЗППЦК.

1. Членовете на Съвета на директорите могат да представляват акционер, ако акционерът изрично е посочил начина на гласуване по всяка от точките от дневния ред на общото събрание.
2. Членовете на Съвета на директорите вземат участие в работата на Общото събрание без право на глас, освен ако са акционери.

**Компетентност на Общото събрание**

Чл. 31. (1) Общото събрание :

1. изменя и допълва устава на Дружеството;
2. преобразува и прекратява Дружеството;
3. увеличава и намалява капитала на Дружеството;
4. избира и освобождава членовете на Съвета на директорите и определя тяхното възнаграждение и гаранция за управлението им съгласно изискванията на закона;
5. назначава и освобождава регистрираните одитори на Дружеството;
6. одобрява и приема годишния финансов отчет след заверка от назначените регистрирани одитори, взема решение за разпределение на печалбата и за попълване на фонд “Резервен” и за изплащане на дивидент;
7. назначава ликвидатор/и при настъпване на основание за прекратяване на Дружеството, освен в случаите на несъстоятелност;
8. освобождава от отговорност членовете на Съвета на директорите;
9. избира и освобождава одитен комитет;
10. (изм. с реш. на ОСА от 27.06.2023г.) избира и заменя третите лица по чл.27, ал.4 от ЗДСИЦДС
11. избира и заменя банка-депозитар;
12. Общото събрание на акционерите решава и всички останали въпроси, които са от неговата компетентност съгласно действащото законодателство и този устав.
13. (изм. с реш. на ОСА от 27.06.2023г.) Измененията и допълненията в устава на Дружеството, замяна на банката-депозитар се извършват след одобрение от КФН. Преобразуването чрез разделяне или отделяне се извършва след предварително разрешение на КФН,. За прекратяване на Дружеството се издава разрешение от КФН, а членовете на Съвета на директорите, възлагането на дейности на трети лица по чл.27, ал.4 от ЗДСИЦДС, лицата определени за ликвидатори или синдици на Дружеството се одобряват от КФН.

# Провеждане на Общото събрание

**Чл. 32. (1)** Общото събрание на Дружеството се провежда по неговото седалище. Редовното Общо събрание се провежда до края на първото полугодие след приключване на отчетната година.

**(2)** Общото събрание избира председател и секретар на всяко свое заседание.

# Свикване на Общото събрание

**Чл. 33. (1)** Общото събрание се свиква от Съвета на директорите. Общо събрание може да се свика и по искане на акционери, притежаващи най-малко 5 на сто от капитала на Дружеството.

1. Дружеството е длъжно да обяви поканата за свикване на общо събрание по чл. 223, ал. 4 от Търговския закон в Търговския регистър и да я оповести при условията и по реда на чл. 100т, ал. 1 и 3 от ЗППЦК най-малко 30 дни преди неговото откриване.
2. Съдържанието на поканата за свикване на Общото събрание се определя според изискванията на действащото законодателство. Акционери, притежаващи най-малко 5 на сто от капитала на Дружеството, могат да поискат допълване на обявения в поканата дневен ред по реда и при условията на чл. 223а от ТЗ.
3. (изм. с реш. на ОСА от 27.06.2023г.) Правото на глас в Общото събрание на акционерите се упражнява от лицата, вписани като такива с право на глас в централния регистър на ценни книжа 14 дни преди датата на общото събрание

# Право на сведения

**Чл. 34. (1)** (изм. с реш. на ОСА от 27.06.2023г.) Поканата по чл.115, ал. 2 от ЗППЦК заедно с материалите на общото събрание по чл. 224 от Търговския закон се изпраща на Комисията и регулирания пазар, на който са допуснати до търговия акциите на Дружеството в срока по чл.115, ал. 4 от ЗППЦК и се публикува на интернет страницата на дружеството за времето от обявяването й съгласно чл.115, ал. 4 от ЗППЦК до приключването на общото събрание.

1. Когато дневният ред включва избор на членове на Съвета на директорите, писмените материали включват и данни за имената, постоянния адрес и професионалната квалификация на лицата, предложени за членове.
2. При поискване писмените материали се предоставят на всеки акционер безплатно.
3. При провеждане на Общото събрание, акционерите могат да задават въпроси, независимо дали са свързани с обявения дневен ред.

# Списък на присъствуващите

**Чл.35.(1)** За заседанието на Общото събрание се изготвя списък на присъствуващите акционери и/или на техните представители и на броя на притежаваните или представлявани акции. Акционерите и техните представители удостоверяват присъствието си с подпис. Списъкът се заверява от председателя и секретаря на Общото събрание.

1. Присъствието на пълномощници на акционерите на заседанието е валидно и съответните лица се вписват в списъка на присъстващите акционери, ако писменото пълномощно е изрично, за конкретно общо събрание, има нормативно определеното минимално съдържание и са спазени изисквания на чл. 116 от ЗППЦК.
2. Ако нормативните изисквания относно представляването на акционери на общо събрание от техни пълномощници бъдат облекчени, ще се прилагат полеките изисквания, независимо от предвиденото в ал. 2.

# Кворум

**Чл. 36.** **(1)** За валидно вземане на решенията на Общото събрание на акционерите по чл. 31, ал. 1, т. 1-3 от устава е необходим кворум ½ (една втора) от всички издадени акции на Дружеството.

**(2)** При липса на кворум може да се насрочи ново заседание не по-рано от 14 (четиринадесет) дни и то е законно, независимо от броя на представените на него акции. Датата на новото заседание може да се посочи и в поканата за първото заседание.

# Гласуване и мнозинства

**Чл. 37.(1)** Гласуването в Общото събрание е лично. Гласуване по пълномощие се допуска само при спазване на изискванията на чл. 35 от този устав.

**(2)** Решенията на Общото събрание се приемат с обикновено мнозинство от представените на събранието акции, освен когато действащото законодателство или този устав предвиждат по-високо мнозинство за вземането на някои решения. За приемането на решения по чл. 31, ал. 1, т. 1-4 и 10 се изисква мнозинство от 3/4 (три четвърти) от представените на събранието акции с право на глас.

# Протоколи

**Чл. 38. (1)** За заседанията на Общото събрание се води протокол, в който се посочват данните по чл. 232, ал. 1 от ТЗ, както и други приложими изисквания на действащото законодателство.

1. Протоколът се подписва от председателя и секретаря на събранието, и от преброителите на гласовете.
2. Към протоколите се прилагат списък на присъстващите и документите, свързани със свикването на Общото събрание.
3. (изм. с реш. на ОСА от 27.06.2023г.) Протоколите и приложенията към тях се съхраняват най-малко пет години. При поискване те се предоставят на акционерите. Дружество в срок три работни дни от провеждането на събранието публикува протокола от общото събрание на своята интернет страница за срок, не по-кратък от 5 години.
4. Протоколната книга се води и съхранява от специално определено от Съвета на директорите лице.

# Раздел ІІ. Съвет на директорите Мандат

**Чл. 39. (1)** Съветът на директорите на Дружеството се избира от Общото събрание за срок от 5 (пет) години.

1. Членовете на първия Съвет на директорите се избират за срок от 3 (три) години.
2. Членовете на Съвета могат да бъдат преизбирани без ограничения.
3. След изтичане на мандата им членовете на Съвета на директорите продължават да изпълняват своите функции до избирането от Общото събрание на нов съвет.

**Състав на Съвета на директорите**

**Чл. 40. (1)** Съветът на директорите се състои от три до девет физически и/или юридически лица. Съставът на Съвета на директорите може да бъде променен от Общото събрание по всяко време.

1. Юридическото лице – член на Съвета на директорите определя представител за изпълнение на задълженията му в Съвета на директорите. Юридическите лица са солидарно и неограничено отговорни заедно с останалите членове на Съвета на директорите за задълженията, произтичащи от действията на техните представители.
2. (изм. с реш. на ОСА от 27.06.2023г.) Членовете на Съвета на директорите трябва да имат висше образование, да са лица с добра репутация, с необходимите знания и умения, с квалификация и минимален професионален опит три години, съответстващи на осъществяваната от дружеството дейност, и да не са:

1.осъждани за умишлено престъпление от общ характер;

2.обявени в несъстоятелност като едноличен търговец или като неограничено отговорни съдружници в търговско дружество и да не се намират в производство по обявяване в несъстоятелност;

3.били членове на управителен или контролен орган на дружество или кооперация, прекратени поради несъстоятелност през последните две години, предхождащи датата на решението за обявяване на несъстоятелността, ако има неудовлетворени кредитори;

1. лишени от право да заемат материалноотговорна длъжност;
2. (изм. с реш. на ОСА от 27.06.2023г.) съпрузи или роднини до трета степен включително, по права или по съребрена линия помежду си или на член на управителен или контролен орган на трето лице по чл.27, ал.4 от ЗДСИЦДС, когато е пирложимо.
3. (изм. с реш. на ОСА от 27.06.2023г.) Изискванията по ал. 3 следва да са налице и за физическите лица – представители на юридическите лица – членове на Съвета на директорите, както и спрямо прокуристите.
4. Най-малко една трета от членовете на Съвета на директорите трябва да бъдат независими лица. Независимият член на съвета не може да бъде:
5. служител във Дружеството;
6. акционер, който притежава пряко или чрез свързани лица 25 на сто или повече от гласовете в общото събрание;
7. свързано с Дружеството лице;
8. лице, което е в трайни търговски отношения с Дружеството;
9. член на управителен или контролен орган, прокурист или служител на търговско дружество или друго юридическо лице по т. 2, 3 и 4;
10. свързано лице с друг член на Съвета на директорите на Дружеството.

# Управление и представителство

**Чл. 41.(1)** Дружеството се управлява и представлява от Съвета на директорите.

1. Съветът на директорите възлага изпълнението на своите решения и осъществяването на функции по оперативното управление на Дружеството на един от или повече от своите членове (изпълнителен/ни директор/и). Изпълнителният директор може да бъде сменен по всяко време.
2. Съветът на директорите може да назначи и един или повече прокуристи.
3. Съветът на директорите може да овласти изпълнителен директор по ал. 2 да представлява Дружеството заедно с друг изпълнителен директор или с друг член на съвета на директорите, или с прокурист. Овластяването може да бъде оттеглено по всяко време. Дружеството може да се представлява и от двама прокуристи заедно.
4. (изм. с реш. на ОСА от 27.06.2023г.) Имената на лицата, овластени да представляват Дружеството, се вписват в търговския регистър.

# Правомощия на Съвета на директорите

**Чл. 42. (1)** Съветът на директорите взема решения по всички въпроси, свързани с дейността на Дружеството, с изключение на тези, които съгласно действащото законодателство и този устав са от изключителната компетентност на Общото събрание.

**(2)** Съветът на директорите на Дружеството взема решения относно:

1. покупка и продажба на вземания;
2. (изм. с реш. на ОСА от 27.06.2023г.) контролиране изпълнението на договорите с третите лица по чл.27, ал.4 от ЗДСИЦДС, и с банката – депозитар;
3. (изм. с реш. на ОСА от 27.06.2023г.) оказване на съдействие на третите лица по чл.27, ал.4 от ЗДСИЦДС и на банката - депозитар при изпълнението на техните функции съгласно действащото законодателство и този устав;
4. (изм. с реш. на ОСА от 27.06.2023г.) определяне на независими оценители или дружество на независим оценител, отговарящи на изискванията на чл. 22 ЗДСИЦДС и притежаващи необходимата квалификация и опит, за оценяване на вземанията;
5. инвестирането на свободните средства на Дружеството при спазване на ограниченията на закона и този устав;
6. незабавното свикване на Общото събрание при настъпване на обстоятелства от съществено значение за Дружеството;
7. назначаване на трудов договор директор за връзка с инвеститорите;
8. откриване на клонове и представителства;
9. взема решения по всички останали въпроси, свързани с дейността на дружеството, с изключение на тези, които съгласно действащото законодателство и устава са от изключителната компетентност на Общото събрание.

(3) (нова, приета с реш. на ОСА от 16.10.2023г.) В срок до 5 (пет) години от датата на обявяване в ТРРЮЛНЦ на настоящия Устав Съветът на директорите може да увеличава капитала на дружеството до размера на сумата от 100 000 000 (сто милиона) лева чрез издаване на нови акции, чрез превръщане на облигациите, издадени като конвертируеми, в акции, както и чрез превръщане на варанти в акции (упражняване на варанти). В решението за увеличаване на капитала Съветът на директорите определя размера и целите на всяко увеличение; броя и вида на новите акции, правата и привилегиите по тях; срока и условията за прехвърляне на правата по смисъла на §1, т. 3 ЗППЦК, издадени срещу съществуващите акции; срока и условията за записване на новите акции; размера на емисионната стойност и срока, и условията за заплащането й; инвестиционния посредник за обслужване на емисията акции или варанти, както и другите обстоятелства, предвидени в нормативните актове;

(4) (нова, приета с реш. на ОСА от 16.10.2023г.) В срока по ал. 3 Съветът на директорите има право да взема решения за издаване на варанти, даващи право да се запишат акции от бъдещо увеличение на капитала. В случай, че дружеството издаде варанти в изпълнение на овластяването по предходното изречение, Съветът на директорите има право да взема решения под условие, съгласно чл. 113, ал. 2, т. 2 от ЗППЦК, с цел осигуряване правата на притежателите на варанти. Размерът на увеличението по предходното изречение не може да надвишава размера по ал. 3 по-горе, като се отчита възможността правата по всички варанти да бъдат упражнени. В решението за издаване на емисия варанти Съветът на директорите определя броя и вида на издаваните варанти, емисионната стойност на всеки, както и срока и условията за упражняването им; срока и условията за записване на варантите; срока и условията за заплащане на стойността на варантите; вида, броя, както и номиналната и емисионната стойности на акциите, които ще бъдат издадени при упражнване на варантите; инвестиционния посредник за обслужване на емисията варанти, както и всички други параметри и обстоятелства, изискуеми съгласно действащото законодателство;

(5) (нова, приета с реш. на ОСА от 16.10.2023г.) Предвиденият праг до 100 000 000 (сто милиона) лева се прилага общо за сумата от стойностите на всички увеличения на капитала, включително акциите, които са издадени като варанти или конвертируеми облигации.

(6) (нова, приета с реш. на ОСА от 16.10.2023г.) При упражняване на правата си по ал. 3 и ал. 4 за осигуряване на правата на притежателите на варанти и на конвертируеми облигации, Съветът на директорите може да вземе решение по чл. 196, ал. 3 от ТЗ за изключване или ограничаване правото на всеки акционер по чл. 194, ал. 1 от ТЗ да придобие част от новите акции, която съответства на неговия дял от капитала преди увеличението.

(7) (нова, приета с реш. на ОСА от 16.10.2023г.) В срок до 5 (пет) години от датата на обявяване в ТРРЮЛНЦ на настоящия Устав Съветът на директорите може да приема решения за издаване на облигации (включително конвертируеми) в лева, евро или друга валута при общ номинален размер на облигационния заем до равностойността на 100 000 000 (сто милиона) лева. Видът на облигациите, начинът за формиране на дохода по тях, размерът и всички останали параметри на облигационния заем, се определят в решението на Съвета на директорите при спазване разпоредбите на действащото законодателство и Устава.

# Кворум и мнозинства

**Чл. 43. (1)** Съветът на директорите може да взима решения, ако присъстват най-малко 2/3 от членовете му лично или представлявани от друг член на съвета. Никой присъстващ член не може да представлява повече от един отсъстващ.

1. Съветът на директорите може да взема решения и неприсъствено ако всички членове са заявили писмено съгласието си за това.
2. Решенията на Съвета на директорите се вземат с мнозинство от 2/3 от всички членове, имащи право да гласуват съгласно чл. 44, ал. 1, т. 3 от устава, освен в случаите, когато законът или уставът изискват по-голямо мнозинство. Решенията на Съвета на директорите за покупка и продажба на вземания се вземат с единодушие на всички членове на Съвета, имащи право да гласуват съгласно чл.

44, ал. 1, т. 3 от устава.

# Дължима грижа. Недопускане на конфликт на интереси

**Чл. 44. (1)** Членовете на Съвета на директорите са длъжни да осъществяват функциите си с грижата на добрия търговец, да бъдат лоялни към Дружеството и да действат в най-добър интерес на неговите акционери, включително:

1. да изпълняват задълженията си с присъщото на професионалиста умение, старание и отговорност и по начин, който обосновано считат, че е в интерес на всички акционери на Дружеството, като ползват само информация, за която обосновано считат, че е достоверна, пълна и навременна;
2. да предпочитат интереса на Дружеството и на инвеститорите в Дружеството пред своя собствен интерес и да не ползват за облагодетелстване на себе си или на други лица за сметка на Дружеството и акционерите факти и обстоятелства, които са узнали при изпълнение на служебните и професионалните си задължения;
3. да избягват преки или косвени конфликти между своя интерес и интереса на Дружеството, а ако такива конфликти възникнат – да ги разкриват своевременно и пълно и да не участват, както и не оказват влияние върху останалите членове на съвета, при вземането нарешения в тези случаи;
4. да не разпространяват информация за разискванията и решенията на заседанията на Съвета на директорите, както и друга непублична информация за Дружеството, включително и след като престанат да бъдат членове на Съвета на директорите, до публичното оповестяване на съответните обстоятелства от Дружеството.
5. да предоставят и оповестяват информация на акционери и инвеститори съгласно изискванията на нормативните и вътрешните актове на Дружеството.
6. Ал.1 се прилага и спрямо физическите лица, които представляват юридическите лица - членове на Съвета на директорите, както и спрямо прокуристите.
7. Членовете на съвета на директорите имат право от свое или от чуждо име да извършват търговски сделки, да участват в търговски дружества като неограничено отговорни съдружници, както и да бъдат прокуристи, управители или членове на съвети на други дружества или кооперации, когато се извършва конкурентна дейност на дружеството.

# Ред за работа на Съвета на директорите

**Чл. 45.** **(1)** Съветът на директорите на Дружеството приема правила за работата си и избира председател и заместник–председател от своите членове.

1. (изм. с реш. на ОСА от 27.06.2023г.) Съветът на директорите се събира на редовни заседания най-малко веднъж месечно или на извънредни заседания, свикани от председателя. Последният задължително и своевременно свиква извънредно заседание за разглеждане и приемане на отчетите на третите лица по чл.27, ал.4 от ЗДСИЦДС и банката депозитар.
2. Всеки член на Съвета на директорите може да поиска от председателя да свика заседание за обсъждане на отделни въпроси. В този случай председателят е длъжен да свика заседание, като изпрати уведомления в 3-дневен срок преди датата на заседанието, освен ако с оглед спешността на въпроса не се налага заседанието да бъде свикано в по-кратък срок.
3. В уведомлението за свикване на заседание задължително се посочва мястото, датата, часа на заседанието и предложения дневен ред.
4. Уведомяване за свикване на заседание не е необходимо за присъствувалите членове, ако същите на предходното заседание на Съвета на директорите са уведомени за мястото, датата, часа и дневния ред на следващото заседание. Неприсъствалите членове се уведомяват съгласно ал. 3 и 4.
5. Всеки от членовете на Съвета на директорите може да изисква от председателя или от другите членове на Съвета необходимите материали, отнасящи се до въпросите, които ще бъдат разисквани на предстоящото заседание.

# Протоколи

**Чл. 46. (1)** За решенията на Съвета на директорите се водят протоколи, които се подписват от всички членове, присъствали на заседанието.

1. Протоколите се съхраняват от специално определено за тази цел лице.
2. Протоколите от заседанията на Съвета представляват търговска тайна. Факти и обстоятелства от тях могат да бъдат публикувани, оповестявани или довеждани до знанието на трети лица единствено по решение на Съвета на директорите или когато нормативен акт изисква това.

# Отговорност

**Чл. 47. (1)** (изм. с реш. на ОСА от 27.06.2023г.) Членовете на Съвета на директорите и прокуристите задължително дават парична гаранция за своето управление в размер, определен от Общото събрание, но не помалко от 3-месечното им брутно възнаграждение, в седемдневен срок от избирането им. За внасянето, освобождаването и последиците от невнасяне на гаранцията се прилага чл. 116 в, ал. 2 – ал. 8 ЗППЦК.

1. Членовете на Съвета на директорите отговарят солидарно за вредите, които са причинили на Дружеството.
2. (изм. с реш. на ОСА от 27.06.2023г.) Всеки от членовете на Съвета на директорите може да бъде освободен ототговорност, ако се установи, че няма вина за настъпилите вреди. Общото събрание може да освободи от отговорност член на управителен и контролен орган при наличие на заверени от регистриран одитор годишен финансов отчет за предходната година, приет от общото събрание на акционерите, а в случаите на освобождаване от отговорност на член на управителен и контролен орган за текущата година - при наличие на заверен от регистриран одитор и междинен финансов отчет за периода от началото на текущата година до последния ден на месеца, предхождащ месеца, в който е обявена поканата за свикване на общото събрание..

# Правила за определяне на възнагражденията на членовете на Съвета на директорите

**Чл. 48. (1)** Всеки от членовете на Съвета на директорите, с изключение на изпълнителния директор, получава месечно възнаграждение, което не може да надвишава 30 (тридесет) пъти размера на минималната работна заплата за страната.

Месечното възнаграждение на Изпълнителния директор на дружеството не може да недвишава 50 (петдесет)минимални работни заплати за страната.

**(2)** Освен месечното възнаграждение по ал. 1, председателят и заместникпредседателят на Съвета на директорите, както и изпълнителните директори и други членове на СД, могат да получават допълнително възнаграждение (тантиеми), определено на база нетната стойност на активите на дружеството за една акция преди изплащането на дивиденти. Размерът на всяко възнаграждение се определя от ОС.

**(3)**Лицата по ал. 1 и 2 могат да получават различни по размер възнаграждения.

1. Размерът на възнагражденията на членовете на Съвета на директорите се определя при спазване разпоредбата на чл. 58 от устава.
2. Възнаграждението по ал. 1 се изплаща ежемесечно в брой или по банкова сметка в първия работен ден на месеца, следващ месеца, за който се дължи, а възнаграждението по ал. 2 - по банкова сметка до пет работни дни след датата на одитирания годишен баланс на Дружеството.

# Глава осма

# ТРЕТИ ЛИЦА по чл.27, ал.4 от ЗДСИЦДС Възлагане на дейности на трети лица (загл. изм. с реш. на ОСА от 27.06.2023г.)

**Чл.49. (1)** (изм. с реш. на ОСА от 27.06.2023г.) Дружеството не може да осъществява пряко дейностите по събиране на придобитите вземания. То възлага осъществяването на тези дейности на едно или повече търговски дружества, лица по чл. 27, ал.4 от ЗДСИЦДС..

**(2)** (изм. с реш. на ОСА от 27.06.2023г.) Дружеството може да възлага на дружествата по ал.1 и извършването и на други необходими дейности, пряко свързани с осъществяваната от Дружеството дейност в съответствие с изискванията на закона.

# Изисквания към трети лица по чл. 27, ал.4 от ЗДСИЦДС(загл. изм. с реш. на ОСА от 27.06.2023г.)

**Чл. 50.** (изм. с реш. на ОСА от 27.06.2023г.) Третите лица, на които се възлагат дейности следва да отговарят на следните условия:

1. да са търговски дружества;
2. да не се намират в производство по несъстоятелност или ликвидация;
3. да притежават необходимата квалификация, опит, организация, материални и човешки ресурси за изпълнение на задълженията си.

# Права и задължения на третите лица по чл. 27, ал.4 от ЗДСИЦДС(загл. изм. с реш. на ОСА от 27.06.2023г.)

**Чл. 51. (1)** (изм. с реш. на ОСА от 27.06.2023г.) Третите лица на които Дружеството е възложило дейности по чл.49 от Устава са длъжни да обслужват и събират придобитите вземания, както и други възложени им действия с договора, в най-добър интерес на Дружеството, с грижата на добрия търговец – професионалист и при спазване на изискванията на закона, на устава на Дружеството и на конкретния договор.

**(2)** (изм. с реш. на ОСА от 27.06.2023г.) Третите лица имат задълженията, определени в конкретните договори съобразно възложените им дейности, включително имат задълженията:

1. да осъществят контрол относно състоянието на вземанията на Дружеството;

2.да извършват всички необходими подготвителни действия по събиране на вземанията;

3.да водят необходимата отчетност във връзка с възложените дейности;

4. да представя регулярно и при поискване от Дружеството информация за изпълнение на възложените дейности.

**(3)** (изм. с реш. на ОСА от 27.06.2023г.) Третите лица имат право на възнаграждение и други права съгласно сключения договор.

# Правила за определяне на възнагражденията на третите лица по чл. 27, ал.4 от ЗДСИЦДС(загл. изм. с реш. на ОСА от 27.06.2023г.)

**Чл. 52.** (изм. с реш. на ОСА от 27.06.2023г.) Размерът на възнаграждението на третите лица следва да бъде обоснован с оглед на характера и обема на възложената работа и пазарните условия в страната и се определя с решение на Съвета на директорите. Размерът на възнаграждението се определя и изменя при спазване на разпоредбата на чл. 58 от устава.

# Замяна на лице по чл. 27, ал.4 от ЗДСИЦДС(загл. изм. с реш. на ОСА от 27.06.2023г.)

**Чл. 53.** (изм. с реш. на ОСА от 27.06.2023г.) Замяна на трето лице по чл. 27, ал.4 от ЗДСИЦДС и възлагането му на дейности се извършва с решение на Общото събрание на дружеството, след предварително одобрение от КФН.

# Глава девета

# БАНКА-ДЕПОЗИТАР Функции на банката-депозитар

**Чл. 54. (1)** Банката–депозитар съхранява паричните средства и ценните книжа на Дружеството.

1. Безналичните ценни книжа, притежавани от Дружеството, се вписват в регистър на Централния депозитар или друга депозитарна институция към подсметката на банката–депозитар, а паричните му средства и други ценни книжа се съхраняват в банката–депозитар.
2. Банката-депозитар извършва всички плащания за сметка на Дружеството при спазване на условията, предвидени в устава и проспекта на Дружеството.
3. Отношенията между Дружеството и банката–депозитар се уреждат с договор за депозитарни услуги.
4. (нова с реш. на ОС от 27.06.2023г.) Дружеството извършва всички плащания само чрез банката-депозитар при спазване на условията, предвидени в неговия устав и проспект за публично предлагане на ценни книжа, с изключение на плащанията в случаите на сключен договор за кредит с банка, различна от банката-депозитар, за което се прилага режима уговорен в чл.19, ал.4- ал.6 от ЗДСИЦДС.

# Изисквания към банката-депозитар

**Чл. 55.** (изм. с реш. на ОСА от 27.06.2023г.) Банката-депозитар следва да отговаря на изискванията на глава пета от Закона за дейността на колективните инвестиционни схеми и на други предприятие за колективно инвестиране.

# Права и задължения на банката – депозитар

**Чл. 56.(1)** Банката - депозитар е длъжна:

1. да осигури плащанията, свързани със сделки с активите на Дружеството, да бъдат превеждани в рамките на нормативно определените срокове, освен ако насрещната страна е неизправна или са налице достатъчно основания да се смята, че е неизправна;
2. да осигури събирането и използването на приходите на Дружеството в съответствие със закона и с неговия устав;
3. да се разпорежда с поверените й активи на Дружеството само по нареждане на оправомощените лица, освен ако те противоречат на закона, на този устав или на договора за депозитарни услуги;
4. редовно да се отчита пред Дружеството за поверените активи и извършените операции.
5. Банката - депозитар изпълнява и други задължения, произтичащи от закона и договора за депозитарни услуги.
6. При изпълнение на задълженията си банката - депозитар е длъжна да се ръководи от интересите на Дружеството.
7. Банката – депозитар има право на възнаграждение, обичайно за извършваните услуги, както и други права съгласно договора за депозитарни услуги.

# Замяна на банката – депозитар

**Чл. 57. (1)** Замяна на банката - депозитар се допуска по решение на Общото събрание, след одобрение от КФН.

**(2)** (изм. с реш. на ОСА от 27.06.2023г.) Конкретните срокове, редът и процедурите за прехвърляне на активите на дружеството при друга банка – депозитар се уговарят в договора с банката – депозитар и се извършва след одобрение от КФН на замяната на банката - депозитар. Тези срокове не могат да бъдат по-дълги от 30 (тридесет) дни, считано от датата на одобрението на замяната от КФН.

# Глава десета

# МАКСИМАЛЕН РАЗМЕР НА РАЗХОДИТЕ ЗА УПРАВЛЕНИЕ НА ДРУЖЕСТВОТО

**Чл. 58.** (1) (изм. с реш. на ОСА от 27.06.2023г.) Максималният размер на всички разходи по управление и обслужване на Дружеството, в това число разходите за възнаграждения на членовете на Съвета на директорите на Дружеството, на прокуристите, на третите лица по чл. 27, ал.4 от ЗДСИЦДС, на регистрирания одитор, оценителите и банката-депозитар, не могат да надхвърлят 12 % (дванадесет на сто) от стойността на активите по баланса на Дружеството, включен в годишния финансов отчет на Дружеството за годината предхождаща начисляването на разходите.

(2) (нова. с реш. на ОСА от 27.06.2023г.) Максималният размер на годишните разходи за възнаграждения на третите лица по смисъла на чл. 27, ал.4 от ЗДСИЦДС, не могат да надхвърлят 4 % (четири на сто) от стойността на активите по баланса на Дружеството, включен в годишния финансов отчет на Дружеството за годината предхождаща начисляването на разходите.

**Глава единадесета ГОДИШНО ПРИКЛЮЧВАНЕ**

# Документи по годишното приключване

**Чл. 59. (**1) (изм. с реш. на ОСА от 27.06.2023г.) Съветът на директорите съставя за изтеклата календарна финансова година финансов отчет и доклад за дейността и го представя на избрания от Общото събрание регистриран одитор. Дружеството разкрива публично годишния финансов отчет за дейността си в срок до 90 дни от завършването на финансовата година. Дружеството осигурява годишния финансов отчет и отчета за дейността да останат на разположение на обществеността за период не по-кратък от 10 години.

**(2)** Когато Общото събрание не е избрало регистрирани одитори до изтичане на календарната година, по молба на Съвета на директорите или на отделен акционер той/те се назначава/т от Агенцията по вписванията.

# Отчет за дейността

**Чл. 60. (1)** След постъпването на доклада на регистрираните одитори, Съветът на директорите представя на Общото събрание финансов отчет, доклад за дейността и доклада на одиторите.

**(2)** В доклада за дейността се описват протичането на дейността и състоянието на Дружеството, и се разяснява годишния финансов отчет. Докладът съдьржа и друга информация, изискуема от действащите нормативни актове.

# Задължение за специфични отчети на Дружеството

**Чл. 61.** (изм. с реш. на ОСА от 27.06.2023г.) Дружеството представя на КФН, на регулирания пазар и разкрива публично регулираната информация, включително предоставя изискуемите годишен финансов отчет, 6-месечен финансов отчет за дейността си, обхващащ първите 6 месеца от финансовата година, в срок до 30 дни от края на шестмесечието, и разкрива своето финансово състояние в срок от 30 дни от края на първо, трето и четвърто тримесечие за дейността си публично чрез тримесеченни отчети със съдържанието и в сроковете, предвидени в ЗДСИЦДС, ЗППЦК и актовете по прилагането им. Дружеството предоставя на КФН, обществеността и на другите оправомощени органи и организации, и друга информация, изисквана съгласно действащото законодателство.

# Глава дванадесета РАЗПРЕДЕЛЯНЕ НА ПЕЧАЛБАТА

**Чл. 62. (1)** Дивиденти се изплащат ако според проверения и приет финансов отчет за съответната година чистата стойност на имуществото, намалена с дивидентите, подлежащи на изплащане, е не по-малка от сумата на капитала на Дружеството, фонд "Резервен" и другите фондове, които дружеството е длъжно да образува по закон или устав.

1. По смисъла на ал. 1 чистата стойност на имуществото е разликата между стойността на правата и задълженията на Дружеството съгласно баланса му.
2. Плащанията по ал. 1 се извършват до размера на печалбата за съответната година, неразпределената печалба от минали години, частта от фонд "Резервен" и другите фондове на дружеството, надхвърляща определения от закона или устава минимум, намален с непокритите загуби от предходни години, и отчисленията за фонд "Резервен" и другите фондове, които дружеството е длъжно да образува по закон или устав.
3. (изм. с реш. на ОСА от 27.06.2023г.) Дружеството разпределя задължително като дивидент най-малко 90% от печалбата си за финансовата година, определена по реда на чл. 29, ал. 3 ЗДСИЦДС.
4. Дивидентите се изплащат на акционерите в срок 12 (дванадесет) месеца от края на съответната финансова година.
5. (нова с реш. на ОСА от 27.06.2023г.) Дружеството може да изплаща междинен дивидент на базата на 6-месечен финансов отчет, само ако са изпълнени условията на чл. 115в, ал.2 от ЗППЦК. Правото да получат дивидент имат лицата, вписани в централния регистър на ценни книжа като такива с право на дивидент на 14-ия ден след деня на общото събрание, на което е приет годишният, съответно 6-месечният финансов отчет и е взето решение за разпределение на печалбата.

# Глава тринадесета

# ПРЕОБРАЗУВАНЕ И ПРЕКРАТЯВАНЕ НА ДРУЖЕСТВОТО

**Чл. 63. (1)** (изм. с реш. на ОСА от 27.06.2023г.) Преобразуването на Дружеството се извършва с разрешение на КФН в съответствие със ЗДСИЦДС и този Устав .

1. (изм. с реш. на ОСА от 27.06.2023г.) Преобразуването на Дружеството чрез сливане или вливане се извършва с разрешение на КФН само между дружества със специална инвестиционна цел, които инвестират активи от същия вид.
2. (изм. с реш. на ОСА от 27.06.2023г.) Преобразуването на Дружеството чрез разделяне или отделяне се извършва с разрешение на КФН, като новосъздаденото или новосъздадените дружества също трябва да бъдат дружества със специална инвестиционна цел, както и да имат същия предмет на дейност.

**Чл. 64.** **(1)** Дружеството се прекратява:

1. по решение на Общото събрание само на основания, предвидени в устава и проспекта за издаване на ценни книжа;
2. (изм. с реш. на ОСА от 27.06.2023г.) при отнемане на лиценза от КФН, освен при изричен отказ от издадения лиценз от страна на Дружеството;
3. при обяваването му в несъстоятелност;

**4.** в други, предвидени в закона случаи.

**(2)** За прекратяване на дружеството се издава разрешение от Комисията за финансов надзор. Лицата, определени за ликвидатори или синдици на дружеството, се одобряват от Комисията за финансов надзор.

# Глава четиринадесета

# ЗАКЛЮЧИТЕЛНИ РАЗПОРЕДБИ

**§1.** (изм. с реш. на ОСА от 27.06.2023г.) За всички въпроси, които не са изрично уредени в този устав, намират приложение разпоредбите на ЗДСИЦДС, ЗППЦК, Търговския закон и съответните подзаконови нормативни актове.

**§2.** В случай на несъответствие между разпоредби на устава и на нормативен акт, прилага се последния, без да е необходимо изменение в устава, освен ако това изрично не се предвижда от нормативния акт.

**§3.** Този устав е приет на учредителното събрание на "Дебитум Инвест" АДСИЦ, проведено на10.03.2010 г. в гр. София и изменен на ОСА, проведено на 15.02.2011 г., изменен на ОСА от 15.06.2011г., изменен и допълнен с решение на ОСА от 27.06.2023г., изменен на ОСА от 16.10.2023г., изменен на ОСА от 30.06.2025г.

Заверка Изп. директор: ………………………………